turjo4nis/wikipedia-bn-dump-20250701 huggingface dataset:
লেফটেন্যান্ট তানজিম হত্যাকাণ্ড

লেফটেন্যান্ট তানজিম হত্যাকাণ্ড হল যৌথবাহিনীর অভিযানে সন্ত্রাসীদের দ্বারা বাংলাদেশ সেনাবাহিনীর সদস্য লেফটেনেন্ট তানযিম সরোয়ার নির্জনের হত্যার ঘটনা, যা ২০২৪ সালের ২৪ ই সেপ্টেম্বর কক্সবাজার জেলার চকরিয়া উপজেলার ডুলাহাজারা এলাকায় সংঘটিত হয়।

জীবনী 
তানজিম সরোয়ার টাঙ্গাইলের বেতকা গ্রামে জন্মগ্রহণ করেন।  তার পিতা সারোয়ার জাহান ও মাতা নাযমা বেগমের দুই সন্তানের মধ্যে নির্জন একমাত্র ছেলে।  নির্জন পাবনা ক্যাডেট কলেজ থেকে উচ্চ মাধ্যমিক পাস করেন এবং ২০২২ সালের ০৮ জুন বাংলাদেশ মিলিটারি একাডেমি থেকে ৮২তম দীর্ঘমেয়াদি কোর্সে আর্মি সার্ভিস কোর শাখায় কমিশন লাভ করেন।

ঘটনা 
২০২৪ সালের ২৪ই সেপ্টেম্বর কক্সবাজারের চকরিয়া উপজেলার ডুলাহাজারায় সেনাবাহিনী এবং পুলিশের সমন্বয়ে গঠিত একটি যৌথবাহিনী একটি অস্ত্র উদ্ধার অভিযান পরিচালনা করে। এ অভিযানে যৌথবাহিনীর উপস্থিতি টের পেয়ে সন্ত্রাসীরা পালিয়ে যাওয়ার চেষ্টা করলে লে. নির্জন তাদের একজনকে ধাওয়া করে ধরে ফেলেন। সেই সময়, উক্ত সন্ত্রাসী নির্জনকে উপর্যুপরি ছুরিকাঘাতে হত্যা করে ওই স্থান থেকে পালিয়ে যায়।

প্রতিক্রিয়া 
এই ঘটনায় বাংলাদেশের তৎকালীন অন্তর্বর্তীকালীন সরকারের প্রধান উপদেষ্টা মুহাম্মদ ইউনূস ও স্বরাষ্ট্র উপদেষ্টা জাহাঙ্গীর আলম চৌধুরীসহ অনেকে শোক প্রকাশ করেন। এছাড়া বাংলাদেশ জামায়াতে ইসলামী  ও বাংলাদেশ জাতীয়তাবাদী দলসহ বিভিন্ন রাজনৈতিক দল ও সঙ্গীতশিল্পী আসিফ আকবরও এ ঘটনায় উদ্বেগ প্রকাশ করেন। সেনাপ্রধান ওয়াকার-উজ-জামান ঘটনায় শোক প্রকাশ করেন ও নির্জনকে সেনাবাহিনীর গর্ব হিসেবে অভিহিত করেন।

তথ্যসূত্র 

২০২৪-এ বাংলাদেশে অপরাধ
বাংলাদেশে খুন হওয়া ব্যক্তি
বাংলাদেশে অপরাধ
২০২৪-এ মৃত্যু
২০২৪-এ বাংলাদেশে খুন
পাবনা ক্যাডেট কলেজের প্রাক্তন শিক্ষার্থী
বাংলাদেশ সেনাবাহিনী
অনজান (গীতিকার)

অনজান নামে সুপরিচিত লালজী পাণ্ডে (২৮ অক্টোবর ১৯৩০ - ৩ সেপ্টেম্বর ১৯৯৭) একজন ভারতীয় গীতিকার। তিন শতাধিক হিন্দি চলচ্চিত্রে ১,৫০০-এর অধিক গানের রচয়িতা অনজান সুরকার কল্যাণজী-আনন্দজী, লক্ষ্মীকান্ত-প্যায়ারেলাল, আর. ডি. বর্মণ ও বাপ্পি লাহিড়ীদের সাথে অধিক কাজ করেছেন। তিনি ফিল্মফেয়ার পুরস্কারের শ্রেষ্ঠ গীতিকার বিভাগে কোন পুরস্কার অর্জন করতে না পারা সর্বাধিক মনোনয়ন গ্রহীতা। তিনি ডন (১৯৭৮)-এর "খাইকে পান বানারসওয়ালা", নমক হালাল (১৯৮২)-এর "পগ ঘুঙরু বান্ধ", শরাবি (১৯৮৪)-এর "মনজিলেঁ আপনি জাগাহ হ্যাঁয়" ও "ইনতেহা হো গয়ি", সাহেব (১৯৮৫)-এর "ইয়ার বিনা চেন কহাঁ রে" গানের জন্য এই পাঁচটি মনোনয়ন লাভ করেন।

১৯৯৭ সালের সেপ্টেম্বর মাসে মৃত্যুর এক মাসে পূর্বে তার একমাত্র কবিতার বই গঙ্গা তট কা বনজারা প্রকাশ করেন। তার পুত্র সমীর বলিউডের গীতিকার।

প্রারম্ভিক জীবন 
লালজী পাণ্ডে ১৯৩০ সালে ২৮শে অক্টোবর তদানীন্তন ব্রিটিশ ভারতের বেনারসে (বর্তমান বারাণসী, উত্তরপ্রদেশ, ভারত) জন্মগ্রহণ করেন।

কর্মজীবন 
অনজান ১৯৫৩ সালে প্রেমনাথের গোলচন্দা কা কয়েদী-তে "লহর ইয়ে ডোলে কোয়ল বোলে" ও "শাহিদোঁ অমর হ্যায় তুমহারি কাহানি" গান লেখার মধ্য দিয়ে তার কর্মজীবন শুরু করেন। এরপর তিনি গীত রচনায় ব্যস্ত থাকেন, তবে ছোট চলচ্চিত্রে। সে সময়ে তার রচিত উল্লেখযোগ্য গান ছিল জি. এস. কোহলির সুরে লম্বে হাথ চলচ্চিত্রে "মাত পুঁচ মেরা হ্যায়া মেরা কৌন ওয়াতন"। কোহলির সুরে তিনি বেশ কিছু ছোট চলচ্চিত্রে কাজ করেন।

তার কাজ প্রথম নজরে আসে রবিশঙ্করের সুরে মুন্সি প্রেমচাঁদের ধ্রুপদী উপন্যাস অবলম্বনে রাজ কুমারের চলচ্চিত্র গোদান (১৯৬৩)-এর গীত রচনার মধ্য দিয়ে। এই চলচ্চিত্রের সাফল্যের ফলে তিনি ১৯৬০-এর দশকের মাঝামাঝিতে ও. পি. নয়্যর ও কল্যাণজী-আনন্দজীর মত বড় সুরকারদের সাথে কাজের সুযোগ পান। নয়্যরের সুরে গুরু দত্তের বহারেঁ ফির ভি আয়েঙ্গি (১৯৬৬)-এর "আপ কে হাসিন রুখ পে" এবং কল্যাণজী-আনন্দজীর সুরে জি. পি. সিপ্পির বন্ধন (১৯৬৯)-এর "বিনা বদ্রা কে বিজুরিয়া" গানগুলো তাকে ব্যবসাসফল গীতিকার হতে সহায়তা করে।

১৯৭৮ সালের ডন ছিল তার কর্মজীবনের সবচেয়ে বড় সাফল্য। এই চলচ্চিত্রের "খাইকে পান বানারসওয়ালা" গানের জন্য তিনি শ্রেষ্ঠ গীতিকার বিভাগে তার প্রথম ফিল্মফেয়ার পুরস্কারের মনোনয়ন লাভ করেন।

মৃত্যু 
অনজান ১৯৯৭ সালের ৩রা সেপ্টেম্বর ৬৭ বছর বয়সে বোম্বের নানাবতী হাসপাতালে মৃত্যুবরণ করেন। এর দুই মাস পূর্বে তিনি স্ট্রোকের ফলে পক্ষাঘাতগ্রস্ত হয়ে হাসপাতালে ভর্তি ছিলেন। ৫ই সেপ্টেম্বর জুহু শ্মশানে তার অন্ত্যেষ্টিক্রিয়া সম্পন্ন করা হয়।

পুরস্কার ও মনোনয়ন 
ফিল্মফেয়ার পুরস্কার

তথ্যসূত্র

বহিঃসংযোগ 
 

১৯৩০-এ জন্ম
১৯৯৭-এ মৃত্যু
২০শ শতাব্দীর পুরুষ সঙ্গীতজ্ঞ
২০শ শতাব্দীর ভারতীয় কবি
২০শ শতাব্দীর ভারতীয় লেখক
২০শ শতাব্দীর ভারতীয় সঙ্গীতজ্ঞ
ভারতীয় গীতিকার
ভারতীয় পুরুষ কবি
ভারতীয় পুরুষ গীতিকার
বারাণসীর লেখক
উত্তরপ্রদেশের কবি
হিন্দি ভাষার কবি
হিন্দি ভাষার গীতিকার
হিন্দি ভাষার লেখক
২০২২ সাফ অনূর্ধ্ব-১৭ চ্যাম্পিয়নশিপ

২০২২ সাফ অনূর্ধ্ব-১৭ চ্যাম্পিয়নশিপ ছিল সাফ অনূর্ধ্ব-১৭ চ্যাম্পিয়নশিপের ৭ম সংস্করণ আসর, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-১৭ জাতীয় দলের জন্য একটি আন্তর্জাতিক ফুটবল প্রতিযোগিতা। টুর্নামেন্টটি ২০২২ সালের ৫ থেকে ১৪ সেপ্টেম্বর পর্যন্ত শ্রীলঙ্কায় অনুষ্ঠিত হয়েছিল। এ অঞ্চলের ৬টি দল অংশ করেছিল।

ভারত ডিফেন্ডিং চ্যাম্পিয়ন। তারা ৩১ আগস্ট ২০১৯-এ নেপালকে ৭–০ গোলে হারিয়ে আগের মৌসুমের শিরোপা জিতেছে।

অংশগ্রহণকারী দলসমূহ
ফিফা ৭ এপ্রিল ২০২১ তারিখে পাকিস্তান ফুটবল ফেডারেশনকে নিষিদ্ধ ঘোষণা করেছিল, কিন্তু শেষ পর্যন্ত নিষেধাজ্ঞা প্রত্যাহার করে নিলেও প্রস্তুত হতে দেরি হয়ে যাওয়ায় প্রতিযোগিতায় অংশগ্রহণ নিতে পারেনি।

ভেন্যু
সবগুলো ম্যাচ শ্রীলঙ্কার কলম্বোর রেসকোর্স মাঠে অনুষ্ঠিত হয়েছিল।

কর্মকর্তারা

রেফারি
 আব্দুল্লাহ শাথির
 আথাম্বাওয়া মোহাম্মদ জাফরান
 পেমা শেওয়াং
 কাবিন বিয়ানজঙ্কার

সহকারী রেফারি
 সুজয় বড়ুয়া
 মোঃ আলমগীর সরকার
 লিয়ানাগুণবর্ধন ডি সম্পত
 নিউশাদ মোহাম্মদ
 ইউনাল মল্ল
 পাসাং শেরিং

গ্রুপ পর্বের জন্য ড্র
স্বাগতিক দেশ ঘোষণা করা হলে, এটি পট ১ এর প্রথম অবস্থানে থাকবে এবং মালদ্বীপকে পট ৩ এ স্থানান্তরিত করা হয়েছিল।

খেলোয়াড়দের যোগ্যতা
২০০৬ সালের ১ জানুয়ারি বা তার পরে জন্মগ্রহণকারী খেলোয়াড়রা প্রতিযোগিতায় অংশ নিতে পারবেন। প্রতিটি দলকে সর্বনিম্ন ১৬ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধন করতে হবে, যাদের মধ্যে কমপক্ষে ২ জন গোলরক্ষক হতে হবে।

গ্রুপ পর্ব

 তালিকাভুক্ত সময়গুলি হল ইউটিসি+০৫:৩০ শ্রীলঙ্কা মান সময়।

টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:

 যেসকল দলের পয়েন্ট সমান, তাদের ম্যাচে পয়েন্ট;
 যেসকল দলের পয়েন্ট সমান, তাদের গোল পার্থক্য;
 যেসকল দলের পয়েন্ট সমান, তাদের গোল সংখ্যা;
 যেসকল দলের পয়েন্ট সমান, তাদের হেড-টু-হেড গোল পার্থক্য;
 যেসকল দলের পয়েন্ট সমান, তাদের হেড-টু-হেড গোল সংখ্যা;
 যেসকল দলের পয়েন্ট সমান এবং তারা যদি সর্বশেষ ম্যাচে একে অপরের মুখোমুখি হয়, তবে তাদের মধ্যে পেনাল্টি শুট-আউট;
 গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি নির্দিষ্ট ম্যাচে একজন খেলোয়াড়ের জন্য শুধুমাত্র একটি নিয়ম প্রয়োগ করা হবে):
 হলুদ কার্ড = −১ পয়েন্ট;
 এক ম্যাচে দুটি হলুদ কার্ডের জন্য বহিষ্কার = −৩ পয়েন্ট;
 লাল কার্ড = −৩ পয়েন্ট;
 হলুদ কার্ডের পর সরাসরি লাল কার্ড = −৪ পয়েন্ট;
 লটারি।

গ্রুপ এ

গ্রুপ বি

নকআউট পর্ব

বন্ধনী

সেমি-ফাইনাল

ফাইনাল

বিজয়ী

গোলদাতা
এই প্রতিযোগিতায় ৯টি ম্যাচে ৩৫টি গোল হয়েছে, যা ম্যাচ প্রতি গড়ে ৩.৮৯টি গোল।
৪টি গোল
 উনেশ বুধাথোকি
 থাংলাসোঁ গাংতে
 মিরাজুল ইসলাম
৩টি গোল
 মুহাম্মদ মুর্শেদ আলী
২টি গোল
 ভানলালপেকা গুইতে
 সুভাষ বাম
১টি গোল
 মোহাম্মদ রুবেল শেখ
 সিরাজুল ইসলাম রানা
 মোহাম্মদ নাজিম উদ্দিন
 নাজমুল হুদা ফয়সাল
 জেটসুনে দর্জি
 ড্যানি মেইতেই
 ববি
 কোরু
 হরিশ রাজ ভট্ট
 নীরজ কারকি
 সিজল রাই
 প্রশান্ত লক্ষ্মণ
 সেমন্ত থাপা
 সরোজ দরলামি
 এম এম ইয়াসির শরফরাজ
 মোহাম্মদ আইহাম ইব্রাহিম

আরও দেখুন
 ২০২২ সাফ অনূর্ধ্ব-২০ চ্যাম্পিয়নশিপ
 ২০২২ সাফ মহিলা চ্যাম্পিয়নশিপ
 ২০২২ সাফ অনূর্ধ্ব-১৮ মহিলা চ্যাম্পিয়নশিপ

তথ্যসূত্র 

সাফ অনূর্ধ্ব-১৫ চ্যাম্পিয়নশিপ
সাফ
সাফ
কোতোয়াল (পদবি)

কোতোয়াল একটি ভারতীয় পদবি। এ নামের উল্লেখযোগ্য ব্যক্তিদের মধ্যে রয়েছে:
 জেনিফার কোতোয়াল - ভারতীয় অভিনেত্রী ও মডেল।
 মহবুব কোতোয়াল - ভারতীয় গীতিকার ও কবি।
 শ্রুতি কোতোয়াল - ভারতীয় 'আইস স্কেটার'।

ভারতীয় পদবি
পদবিসমূহ
ভৌমিক

ভৌমিক একটি স্থানীয় বাঙালি পদবী, যেটা বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যের বাঙালি হিন্দুদের মধ্যে পাওয়া যায়। এ পদবি বাঙালি কায়স্থ, মাহিষ্য ছাড়াও বঙ্গের আরো কিছু তফসিলি সম্প্রদায়ে প্রচলিত রয়েছে।

উল্লেখযোগ্য ব্যক্তি 

 সুভাশিষ ভৌমিক - বাংলাদেশি অভিনেতা।
 আরিয়ান ভৌমিক - ভারতীয় অভিনেতা।
 মলয় ভৌমিক - বাংলাদেশী নাট্যকার, অভিনেতা, নির্দেশক, ও শিক্ষাবিদ।
 নিমু ভৌমিক - ভারতীয় অভিনেতা ও রাজনীতিবিদ।
 অঞ্জনা ভৌমিক - ভারতীয় অভিনেত্রী।
 মণিলাল ভৌমিক - ভারতীয় বংশোদ্ভূত বাঙালি মার্কিন পদার্থবিদ ও লেখক। 
 শচীন ভৌমিক - গল্প ও চিত্রনাট্যকার।
 মৈনাক ভৌমিক - চলচ্চিত্র পরিচালক ও চিত্রনাট্যকার।
 প্রমথ ভৌমিক - সাম্যবাদী বিপ্লবী, সাংবাদিক ও কৃষক নেতা।
 মৌসুমী ভৌমিক - সংগীত শিল্পী, গীতিকার, লেখক, অনুবাদক, সম্পাদক ও গবেষক।
 তারাপদ ভৌমিক - বাংলাদেশী শিক্ষাবিদ।
 সুভাষ ভৌমিক - ভারতীয় বাঙালি ফুটবল খেলোয়াড় ও প্রশিক্ষক। 
 ননী ভৌমিক - বামপন্থী সাহিত্যিক, সাংবাদিক ও অনুবাদক।
 অনিল ভৌমিক - শিশুসাহিত্যিক। 
 দুলেন্দ্র ভৌমিক - লেখক, সাংবাদিক ও সম্পাদক।
 নিমচন্দ্র ভৌমিক - ফলিত পদার্থবিদ্যার অধ্যাপক।
 নৃপেন ভৌমিক - স্নায়ুশল্যবিদ ও লেখক।
 মদনমোহন ভৌমিক - সশস্ত্র বিপ্লবী ও স্বাধীনতা সংগ্রামী।
 ঋতুরাজ ভৌমিক - গায়ক এবং গিনেস বিশ্ব রেকর্ড দ্বারা স্বীকৃত একটি বই সিরিজ প্রকাশ করার জন্য সর্বকনিষ্ঠ লেখক।
 প্রতিমা ভৌমিক - ভারতীয় রাজনীতিবিদ।
 রতন ভৌমিক - ভারতীয় রাজনীতিবিদ।
 পার্থ ভৌমিক - ভারতীয় রাজনীতিবিদ।

তথ্যসূত্র 

ভারতীয় পদবি
পদবিসমূহ
বাঙালি হিন্দু উপাধি
মনোজ মুন্তশির

মনোজ মুন্তশির (জন্ম: মনোজ শুক্লা; ২৭ ফেব্রুয়ারি ১৯৭৬) একজন ভারতীয় গীতিকার, কবি, চিত্রনাট্যকার। তিনি সাইনা (২০২১) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি কেসরি (২০১৯)-এর "তেরি মিট্টি" ও সাইনা (২০২১)-এর "পরিন্দা" গানের জন্য শ্রেষ্ঠ গীতিকার বিভাগে দুটি ফিল্মফেয়ার পুরস্কারের মনোনয়ন লাভ করেন।

প্রারম্ভিক জীবন
মনোজ শুক্লা ১৯৭৬ সালের ২৭শে ফেব্রুয়ারি উত্তরপ্রদেশের আমেথির গৌরীগঞ্জে জন্মগ্রহণ করেন। তিনি সেখানে হাল স্কুল করবাতে পড়াশোনা করেন। ১৯৯৯ সালে এলাহাবাদ বিশ্ববিদ্যালয় থেকে স্নাতক সম্পন্ন করার পর তিনি কাজের জন্য মুম্বইয়ে পাড়ি জমান। তিনি আপাতবাস্তব টিভি অনুষ্ঠান কৌন বনেগা ক্রোড়পতি-এর লেখনীর সুযোগ পাওয়ার পর টেলিভিশন ও চলচ্চিত্রে নিয়মিত করছেন।

কর্মজীবন
মুন্তশির এক ভিলেন (২০১৪) চলচ্চিত্রের "গলিয়াঁ" গানের জন্য শ্রেষ্ঠ গীতিকার বিভাগে আইফা পুরস্কার-সহ একাধিক পুরস্কার অর্জন করেন। তিনি রুস্তম (২০১৬) চলচ্চিত্রের প্রণয় ও আবেগপূর্ণ "তেরে সঙ্গ ইয়ারা" গান লিখেন। পরের বছর তিনি নীরজ পাণ্ডে নির্মিত জীবনীমূলক এম.এস. ধোনি: দ্য আনটোল্ড স্টোরি চলচ্চিত্রের "কৌন তুঝে" গান লিখেন। দর্শক-শ্রোতা তো বটেই, চলচ্চিত্র শিল্পের প্রখ্যাত ব্যক্তিবর্গও আমাল মালিকের সুরে পলক মুছলের গাওয়া গানটির প্রশংসা করেন।

বাহুবলী চলচ্চিত্রের নির্মাণকালে মুন্তশির সঙ্গীত পরিচালক এম. এম. কিরবাণিকে হিন্দি ভাষায় একটি গল্প বর্ণনা করছিলেন। এস. এস. রাজামৌলি তার বর্ণনা শুনতে পান এবং তাকে বাহুবলী চলচ্চিত্রের হিন্দি সংস্করণের সংলাপ লেখার জন্য নিয়োগ দেন। মুন্তশির রাজমৌলিকে চলচ্চিত্রের লেখনীর কাজে তার অভিজ্ঞতার স্বল্পতার কথা জানান, কিন্তু রাজমৌলি তার উপর পূর্ণ আস্থা রাখেন। তিনি বাহুবলী: দ্য বিগিনিং (২০১৬) ও বাহুবলী ২: দ্য কনক্লুশন (২০১৭) চলচ্চিত্র দুটির হিন্দি সংলাপ লিখেন। চলচ্চিত্র দুটির সাফল্যের পর তিনি দক্ষিণ ভারতীয় একাধিক চলচ্চিত্রের হিন্দি সংস্করণের সংলাপ লেখার প্রস্তাব পান, কিন্তু তিনি এই সময়ে মার্কিন চলচ্চিত্র ব্ল্যাক প্যান্থার (২০১৮)-এর হিন্দি ডাবড সংস্করণের কাজ শুরু করেন, যা ২০১৮ সালের ১৬ই ফেব্রুয়ারি মুক্তি পায়।

তিনি কেসরি (২০১৯) চলচ্চিত্রের "তেরি মিট্টি" গানের জন্য শ্রেষ্ঠ গীতিকার বিভাগে তার প্রথম ফিল্মফেয়ার পুরস্কারের মনোনয়ন লাভ করেন। পুরস্কার প্রদানের পর বিজয়ী না হওয়ায় তিনি টুইটারে হতাশা প্রকাশ করেন। তিনি সাইনা (২০২১) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং এই চলচ্চিত্রের "পরিন্দা" গানের জন্য তার দ্বিতীয় ফিল্মফেয়ার পুরস্কারের মনোনয়ন লাভ করেন।

পুরস্কার ও মনোনয়ন

তথ্যসূত্র

বহিঃসংযোগ

১৯৭৬-এ জন্ম
জীবিত ব্যক্তি
২১শ শতাব্দীর ভারতীয় কবি
২১শ শতাব্দীর ভারতীয় লেখক
২১শ শতাব্দীর ভারতীয় সঙ্গীতজ্ঞ
এলাহাবাদ বিশ্ববিদ্যালয়ের প্রাক্তন শিক্ষার্থী
উত্তরপ্রদেশের কবি
ভারতীয় গীতিকার
ভারতীয় পুরুষ কবি
ভারতীয় পুরুষ গীতিকার
ভারতীয় পুরুষ চিত্রনাট্যকার
শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ গীতিকার বিভাগে আইফা পুরস্কার বিজয়ী
শ্রেষ্ঠ গীতিকার বিভাগে জি সিনে পুরস্কার বিজয়ী
পশ্চিমবঙ্গের পর্যটক আকর্ষণ কেন্দ্রের তালিকা

পশ্চিমবঙ্গের পর্যটক আকর্ষণ কেন্দ্রের  তালিকা বলতে ভারতের পশ্চিমবঙ্গ রাজ্যের পর্যটন কেন্দ্রগুলিকে বোঝায়।পশ্চিমবঙ্গ হল ভারতের পূর্বে একটি রাজ্য এবং এটি দেশের চতুর্থ-সবচেয়ে জনবহুল । এএটি বিশ্বের সপ্তম সর্বাধিক জনবহুল উপ-জাতীয় সত্ত্বা, যার জনসংখ্যা ৯১ মিলিয়নেরও বেশি। এটি নেপাল, ভুটান এবং বাংলাদেশ এবং ভারতের উড়িষ্যা, ঝাড়খন্ড, বিহার, সিকিম এবং আসাম  রাজ্যগুলির সীমানা ঘিরে রয়েছে। এইরাজ্যের রাজধানী হল কলকাতা (পূর্বে কলিকাতা / ক্যালকাটা )।পশ্চিমবঙ্গ দুটি বিস্তৃত প্রাকৃতিক অঞ্চলকে ঘিরে: দক্ষিণে গাঙ্গেয় সমভূমি এবং উত্তরে উপ-হিমালয় ও হিমালয় এলাকা।এর সাথে রয়েছে দুটি প্রধান প্রাকৃতিক অঞ্চল অর্থাৎ পশ্চিম মালভূমি এবং মহান সুন্দরবন বদ্বীপ।
এটি পূর্ব ভারতের সবচেয়ে বড় শহর এবং সড়ক, রেল ও বিমান দ্বারা ভালভাবে সংযুক্ত।

শিলিগুড়ি - উত্তরবঙ্গের বৃহত্তম শহর উত্তরবঙ্গের সমস্ত গন্তব্যগুলি কভার করার জন্য আরেকটি আদর্শ কেন্দ্র এবং কলকাতার বিকল্প হবে।এই শহরটি পশ্চিমবঙ্গের দ্বিতীয় বৃহত্তম নগর কেন্দ্র এবং রাস্তা, রেল এবং বিমান দ্বারাও ভালভাবে সংযুক্ত।

তালিকা 
পশ্চিমবঙ্গের কিছু পর্যটন কেন্দ্রের তালিকা নিচে দেওয়া হল:

তথ্যসূত্র 

পশ্চিমবঙ্গের দর্শনীয় স্থান
কাজী রফিকুল ইসলাম (অধ্যাপক)

কাজী রফিকুল ইসলাম (জন্ম: ৩১ ডিসেম্বর ১৯৭৩) একজন বাংলাদেশী ফার্মাকোলজিস্ট। তিনি বাংলাদেশ কৃষি বিশ্ববিদ্যালয়ের ফার্মাকোলজি বিভাগের অধ্যাপক এবং পটুয়াখালী বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।

প্রাথমিক জীবন ও শিক্ষা 
রফিকুল ইসলাম ১৯৭৩ সালের ৩১ ডিসেম্বর বরিশাল জেলার সদর উপজেলায় জন্মগ্রহণ করেন। তার বাবার নাম কাজী আবদুল খালেক ও মায়ের নাম কাজী রাবেয়া বেগম। তিনি বরিশালের ব্যাপ্টিস্ট মিশন বালক উচ্চ বিদ্যালয় থেকে ১৯৮৮ সালে এসএসসি ও সরকারি ব্রজমোহন কলেজ থেকে ১৯৯০ সালে এইচএসসি পাস করেন। তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদ থেকে ১৯৯৪ সালে ডক্টর অব ভেটেরিনারি মেডিসিন (ডিভিএম) ও ১৯৯৮ সালে ফার্মাকোলজি বিষয়ে এমএস ডিগ্রি লাভ করেন। তিনি জাপানের কাগওয়া বিশ্ববিদ্যালয় থেকে ২০১১ সালে পিএইচডি ডিগ্রি অর্জন করেন। এছাড়া তিনি একাধিক পোস্ট ডক্টরাল গবেষণা সম্পন্ন করেছেন।

কর্মজীবন 
কাজী রফিকুল ইসলাম বাংলাদেশ কৃষি বিশ্ববিদ্যালয়ের ফার্মাকোলজি বিভাগে ২০০২ সালে প্রভাষক হিসেবে যোগদান করেন। পর্যায়ক্রমে তিনি ২০০৪ সালে সহকারী অধ্যাপক, ২০১১ সালে সহযোগী অধ্যাপক এবং ২০১৬ সালে অধ্যাপক পদে উন্নীত হন। তিনি ২০২৪ সালের ২৫ সেপ্টেম্বর পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৬ সেপ্টেম্বর আনুষ্ঠানিকভাবে দায়িত্ব গ্রহণ করেন।

প্রকাশনা 
জাতীয় ও আন্তর্জাতিক জার্নালে তার শতাধিক গবেষণাপত্র প্রকাশিত হয়েছে।

তথ্যসূত্র 

১৯৭৩-এ জন্ম
বরিশাল জেলার ব্যক্তি
বাংলাদেশ কৃষি বিশ্ববিদ্যালয়ের শিক্ষক
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য
সরকারি ব্রজমোহন কলেজ, বরিশালের প্রাক্তন শিক্ষার্থী
মুহাম্মদ তালহা কান্ধলভি

মুহাম্মদ তালহা কান্ধলভি (২৮ মে, ১৯৪১-১২ আগস্ট ২০১৯) ছিলেন একজন ভারতীয় ইসলামি পণ্ডিত ও সুফি, যিনি মাজাহির উলূম জাদিদ মাদ্রসার উপদেষ্টা কমিটির সভাপতি এবং এর সেক্রেটারি হিসাবে দায়িত্ব পালন করেছিলেন। তিনি ছিলেন মুহাম্মদ জাকারিয়া কান্ধলভির একমাত্র পুত্র।

প্রাথমিক ও শিক্ষা জীবন 
তালহা ১৯৪১ সালের ২৮ মে দিল্লির হযরত নিজাম উদ্দিন এলাকায় জন্মগ্রহণ করেন এবং তিনি মুহাম্মদ জাকারিয়া কান্ধলভির একমাত্র পুত্র ছিলেন। তার মাতুল পিতা ছিলেন মুহাম্মদ ইলিয়াস কান্ধলভি। 

তিনি ১৯৫৬ সালে কুরআন মুখস্থ করেন এবং নিজের প্রাথমিক শিক্ষা উর্দু, ফার্সি ও আরবি ভাষায় দক্ষতা অর্জন নিজামউদ্দিন ও মাজাহির উলুম সাহারানপুরে সম্পন্ন করেন।

১৯৬২ সালের মার্চে তিনি প্রথম বারের মতো জামিয়া মাযাহির উলুমে আনুষ্ঠানিকভাবে ভর্তি হন, যেখানে তিনি এক বছরে শরহে জামি, আল-হিদায়ার প্রথম দুই খণ্ড, মিশকাতুল মাসাবিহ এবং অন্যান্য গ্রন্থ অধ্যয়ন করেন। পরে তিনি দিল্লিতে ফিরে যান এবং সেখানে তার বাকি শিক্ষা সম্পন্ন করেন। তিনি ১৯৬৪ সালের ডিসেম্বরে দাওরা-এ-হাদিস সমাপ্তির পর স্নাতক হন। এ সময়ে তিনি ইনামুল হাসান কান্ধলভির কাছে সহিহ বুখারি, ইউসুফ কান্ধলভির কাছে শরহে মায়ানিল আসার এবং ইজহারুল হাসান কান্ধলভি, উবাইদুল্লাহ বাল্যাভি ও ইয়াকুব সাহারানপুরির কাছে অন্য হাদিস গ্রন্থাবলী অধ্যয়ন করেন। 

তিনি পিতার আদেশে আবদুল কাদির রায়পুরির হাতে বায়াত গ্রহণ করেন। পরবর্তীতে ১৯৬২ সালে আবদুল কাদের রায়পুরি মৃত্যুর পর পিতার নিকটে আধ্যাত্মিক শিক্ষা গ্রহণ করেন। ১৩৯৩ হিজরিতে তার পিতা তাকে মাহমুদ হাসান গঙ্গোহী ও মুনাওয়ার হুসাইন বিহারির কাছে বায়াতের অনুমতি দেন।

ব্যক্তিগত জীবন
১৯৬১ সালে তালহা কান্ধলভি ইফতিখার-উল-হাসান কান্ধলভির কন্যা নাজমা খাতুনকে বিয়ে করেন। তবে তাদের কোন সন্তান হয়নি এবং নাজমা খাতুন ২০১৮ সালের ১৮ জুন মিরাটের আনান্দ্ হাসপাতালে মৃত্যু বরণ করেন।

পেশাগত জীবন
১৯৮২ খ্রিস্টাব্দের ১০ আগস্ট মুহাম্মদ তালহা মাযাহির উলুম সাহারানপুরের পরামর্শদাতা কমিটির (মজলিস-এ-শুরা) সদস্য নির্বাচিত হন। 

১৯৮৫ সালের ৫ই মার্চ মাযাহির উলুমের পরামর্শদাতা কমিটি তাকে মাযাহির উলুম জাদিদের সচিব হিসেবে নির্বাচিত করে, যে পদ থেকে তিনি ১২ মে, ১৯৯৩ সালে আনুষ্ঠানিকভাবে পদত্যাগ করেন। 

১৯৯৯ সালের ২৮ জুন মাযাহির উলুম জদিদ মাদ্রাসার পরামর্শদাতা কমিটি তাকে পৃষ্ঠপোষক নির্বাচিত করে, যা তিনি মৃত্যুর পূর্ব পর্যন্ত পরিচালনা করেন। 

২০০৭ সাল থেকে তার মৃত্যুর আগ পর্যন্ত তিনি দারুল উলুম দেওবন্দের পরামর্শ কমিটির সদস্য ছিলেন। 

তিনি মুসলিম শিশুদের ধর্মীয় শিক্ষা দেওয়ার জন্যে গ্রাম থেকে গ্রাম শহর থেকে শহর পর্যন্ত ইসলামি স্কুল  (মক্তব) স্থাপন আন্দোলনে গুরুত্বপূর্ণ ভূমিকা পালন করেন।

মৃত্যু 
তিনি ২০১৯ সালের ১২ আগস্ট  (১০ যিলহাজ, ১৪৪০ হিজরি) তারিখে মিরাটের আনান্দ হাসপাতালেে মৃত্যু বরণ করেন।  তার জানাজা সাহারানপুরে আরশাদ মাদানির ইমামতিতে অনুষ্ঠিত হয়, যেখানে তাকে তার বংশীয় হাজি শাহ কবরস্থানে দাফন করা হয়।

তথ্যসূত্র 

১৯৪১-এ জন্ম
২০১৯-এ মৃত্যু
দেওবন্দি ব্যক্তি
ভারতীয় সুন্নি মুসলিম পণ্ডিত
সুরপাল

সুরপাল, পঞ্চমস্বর্গরক্ষক, ক্যলক্বাইল, কলক্বাইল বা কালক্বাইল (  ) ইসলামে একজন দেবদূত, যিনি পঞ্চম স্বর্গের প্রবেশদ্বার পাহারা দেন এবং হূরীদের শাসন করেন।   তাঁকে নানা ভূতের আচার-অনুষ্ঠানেও ডাকা হয়।

তথ্যসূত্র 

স্বতন্ত্র দেবদূত
ফেরেশতা
অপর্যালোচিত অনুবাদসহ পাতা
ইন্টারপিডিয়া

ইন্টারপিডিয়া ছিল প্রথম প্রস্তাবিত অনলাইন বিশ্বকোষগুলোর মধ্যে একটি। এতে যে কেউ নিবন্ধ লিখে তা ইন্টারপিডিয়ার সমস্ত পৃষ্ঠার কেন্দ্রীয় ক্যাটালগে জমা দিতে পারতো।

ইতিহাস 
রিক গেটস ইন্টারপিডিয়া প্রকল্পটি শুরু করেছিলেন। তিনি ১৯৯৩ সালের ২৫ অক্টোবর PACS-L (Public-Access Computer Systems Forum) লিস্টসার্ভে "দ্য ইন্টারনেট এনসাইক্লোপিডিয়া" শিরোনামে একটি বার্তা পোস্ট করেছিলেন। সেই বার্তায় তিনি নিম্নলিখিত ভাবনাগুলো উল্লেখ করেছিলেন:

১৯৯৩ সালের নভেম্বরে, 'আলোচনা' একটি নির্দিষ্ট মেইলিং লিস্টে স্থানান্তরিত হয়েছিল। পরবর্তীতে এটি Usenet নিউজগ্রুপ comp.infosystems.interpedia দ্বারা পরিপূরক করা হয়।

এতে কয়েকটি স্বতন্ত্র "সীল অনুমোদন" (SOAP) সংস্থার কল্পনা করা হয়েছিল যারা তাদের পছন্দ অনুযায়ী মানদণ্ডের ভিত্তিতে ইন্টারপিডিয়া নিবন্ধগুলোকে রেট প্রদান করবে। এরপর ব্যবহারকারীরা সিদ্ধান্ত নিতে পারবে কোন সংস্থার সুপারিশ অনুসরণ করবেন।

আরও দেখুন 
 অনলাইন বিশ্বকোষ
 অনলাইন বিশ্বকোষের তালিকা

তথ্যসূত্র

আরও পড়ুন

বহিঃসংযোগ 
 জন হান্ট দ্বারা ইন্টারপিডিয়ার দাবিত্যাগ

মার্কিন অনলাইন বিশ্বকোষ
নিকারী গোষ্ঠী

নিকারি (নিকারি) বা নিকেরি (নিকেরি) দক্ষিণবঙ্গ অঞ্চলের একটি মুসলিম সম্প্রদায়।

উৎপত্তি 
নিকারিরা মূলত ধর্মান্তরিত মুসলিম। তারা মূলত মাছ ও ফলের পাইকারী বিক্রেতা ।  তারা সাধারণত সুন্দরবন অঞ্চলে মাছ ধরার কাজ করে।

সামাজিক অবস্থা 
নিকারিরা এখনও তাদের সমষ্টিগত সমাজে বাস করে যাকে বলা হয় পাড়া । তারা তাদের সমাজের বাইরের লোকেদের সাথে খুব একটা মেশে না।

তথ্যসূত্র 

মুসলিম সম্প্রদায়
পান্তালা ফ্লেভসেন্স

পান্তালা ফ্লেভসেনস,  গ্লোব স্কিমার, গ্লোব ওয়ান্ডারার বা ওয়ান্ডারিং গ্লাইডার,  লিবেলুলিডি পরিবারের একটি বিস্তৃত ড্রাগনফ্লাই ।  এই প্রজাতি এবং পান্তালা হাইমেনিয়া, "স্পট-উইংড গ্লাইডার", পান্তালা প্রজাতির একমাত্র সদস্য। এটি ১৭৯৮ সালে জোহান ক্রিশ্চিয়ান ফ্যাব্রিসিয়াস প্রথম বর্ণনা করেছিলেন  এটিকে গ্রহের সবচেয়ে বিস্তৃত ড্রাগনফ্লাই হিসাবে বিবেচনা করা হয়, অ্যান্টার্কটিকা ব্যতীত প্রতিটি মহাদেশে ভাল জনসংখ্যা রয়েছে, যদিও ইউরোপে এটি বিরল।   গ্লোব স্কিমাররা প্রায় ১৮,০০০ এর একটি বার্ষিক বহু প্রজন্মের ভ্রমণ করে কিমি (প্রায় ১১,২০০ মাইল); মাইগ্রেশন সম্পূর্ণ করতে, স্বতন্ত্র গ্লোব স্কিমাররা ৬,০০০-এর বেশি উড়ে যায় কিমি (৩,৭৩০ মাইল)-সব পোকামাকড় প্রজাতির সবচেয়ে দূরবর্তী স্থানান্তরগুলির মধ্যে একটি।

তথ্যসূত্র 

আইইউসিএন লাল তালিকার ন্যূনতম উদ্বেগজনক প্রজাতি
১৭৯৮-এ বর্ণিত পতঙ্গ
ট্যাম্পাইন্স রোভার্স ফুটবল ক্লাব

ট্যাম্পাইন্স রোভার্স ফুটবল ক্লাব (বর্তমানে স্পন্সরজনিত কারণে বিজি ট্যাম্পাইন্স রোভার্স), হল সিঙ্গাপুরের ট্যাম্পাইন্স শহর ভিত্তিক একটি পেশাদার ফুটবল ক্লাব। বর্তমানে এই ক্লাব সিঙ্গাপুরের সর্বোচ্চ লিগ এসপিএলে অংশগ্রহণ করে। ক্লাবটি এখনও পর্যন্ত ৫টি লিগ শিরোপা, ৪টি সিঙ্গাপুর কাপ, ৫টি সিঙ্গাপুর কমিউনিটি শিল্ড ও ১ বার আসিয়ান ক্লাব চ্যাম্পিয়নশিপ জিতেছে। 

ট্যাম্পাইন্স রোভার্স হল সিঙ্গাপুরের সবচেয়ে ব্যাপকভাবে সমর্থিত ফুটবল ক্লাবগুলির মধ্যে একটি, যা হোম এবং অ্যাওয়ে উভয় খেলাতেই বেশি উপস্থিতি আকর্ষণ করে। এর প্রধান প্রতিদ্বন্দ্বী হল গেলাং ইন্টারন্যাশনাল, যার সাথে তারা 'ইস্টার্ন ডার্বি'-তে প্রতিদ্বন্দ্বিতা করে।

থাইল্যান্ডের জাতীয় খেলোয়াড়দের যেমন সান্তি চাইয়াফুর্ক, চোকেতাউই প্রমরুত, আত্তাপং নূপ্রম, সানরাওয়াত দেচমিত্র ভোরাওয়ান চিতাভানিচ তত্ত্বাবধানে ২০০৪ থেকে ২০১০ সাল পর্যন্ত ট্যাম্পাইন্স রোভার্সের ফলপ্রসূ ইতিহাস রয়েছে। সেপ্টেম্বর ২০২৩-এ, এই ক্লাব থাই লিগ ১-এর, বিজি পাথুম ইউনাইটেড-এর সাথে তিন বছরের সহযোগিতায় স্বাক্ষর করেছে।

সাফল্য

বোল্ড সেই প্রতিযোগিতাগুলির জন্য যা বর্তমানে সক্রিয়।

মহাদেশীয় আন্তর্জাতিক ফুটবল রেকর্ড 
 এসিএল/এসিএল এলিট: ১ বার অংশগ্রহণ

 ২০২১: গ্রুপ পর্ব 

 এএফসি কাপ/এএফসি চ্যাম্পিয়ন্স লিগ ২: ১৩ বার অংশগ্রহণ

 ২০০৫: কোয়ার্টার-ফাইনাল 
 ২০০৬: কোয়ার্টার-ফাইনাল 
 ২০০৭: কোয়ার্টার-ফাইনাল 
 ২০১১: ১৬ দলের পর্ব 
 ২০১২: গ্রুপ পর্ব 
 ২০১৩: গ্রুপ পর্ব 
 ২০১৪: গ্রুপ পর্ব 
 ২০১৬: কোয়ার্টার-ফাইনাল 
 ২০১৭: গ্রুপ পর্ব 
 ২০১৮: গ্রুপ পর্ব 
 ২০১৯: গ্রুপ পর্ব 
 ২০২০: বাতিল
 ২০২২: গ্রুপ পর্ব 
 ২০২৪–২৫:

বহিঃসংযোগ
 
  (archived 21 September 2013)

সিঙ্গাপুরের ফুটবল ক্লাব
সিঙ্গাপুর প্রিমিয়ার লিগের ফুটবল ক্লাব
১৯৪৫-এ সিঙ্গাপুরে প্রতিষ্ঠিত
১৯৪৫-এ প্রতিষ্ঠিত ফুটবল ক্লাব
বিকল্প বাস্তবতা

বিকল্প বাস্তবতা (বা অন্য বাস্তবতা) প্রায়শই কল্পকাহিনীতে সমান্তরাল মহাবিশ্বকে বোঝায়, একটি স্বয়ংসম্পূর্ণ পৃথক তথা আলাদা বিশ্ব, মহাবিশ্ব বা বাস্তবতা যা বাস্তব জগতের সাথে সহাবস্থান করে তথা একই সাথে অবস্থান করে, যা কল্পনা এবং বিজ্ঞান কল্পকাহিনীতে ব্যবহৃত একটি পুনরাবৃত্তিমূলক প্লট পয়েন্ট বা সেটিং হিসাবে ব্যবহৃত হয়। .

বিকল্প বাস্তবতা এছাড়াও উল্লেখ করতে পারে:

বিজ্ঞান 

 কোয়ান্টাম মেকানিক্সের বহু-জগতের ব্যাখ্যা, যা সমান্তরাল মহাবিশ্বের অস্তিত্ব বোঝায়
 মাল্টিভার্স, একাধিক মহাবিশ্বের একটি দল

আর্টস এবং মিডিয়া 

 অল্টারনেট হিস্ট্রি, গল্পের একটি ধারা যা এমন গল্প নিয়ে গঠিত যেখানে ঐতিহাসিক ঘটনাগুলি বাস্তব বিশ্বের থেকে ভিন্নভাবে প্রকাশিত হয়
 অল্টারনেট ইউনিভার্স (ফ্যান ফিকশন), ফ্যান লেখকদের কল্পকাহিনী যা ইচ্ছাকৃতভাবে ক্যানোনিকাল মহাবিশ্বের তথ্য পরিবর্তন করে যা তারা লিখছে

সাহিত্য 

 <i id="mwGw">অল্টারনেট রিয়ালিটিস</i> (চেরিহ), সিজে চেরিহের 2000 সালের বিজ্ঞান কল্পকাহিনীর একটি সংকলন

গেম এবং ভিডিও গেম 

 <i id="mwIA">অল্টারনেট রিয়েলিটি</i> (সিরিজ), একটি রোল প্লেয়িং ভিডিও গেম সিরিজ শুরু হয়েছিল 1985 সালে বেশ কয়েকটি উদ্দেশ্যমূলক গেমের মধ্যে দুটি মুক্তি দিয়ে
 অল্টারনেট রিয়েলিটি গেম, এক ধরনের ক্রস-মিডিয়া গেম
 ভার্চুয়াল বাস্তবতা, সিমুলেটেড বাস্তবতা

অন্যান্য ব্যবহার 

 " সাইকেডেলিক অভিজ্ঞতা " এর জন্য একটি উচ্চারণ

এছাড়াও দেখুন 

 মেটাভার্স, একটি যৌথ ভার্চুয়াল ভাগ করা স্থান
 সমান্তরাল মহাবিশ্ব (দ্ব্যর্থতা নিরসন)
 পৃথক বাস্তবতা (দ্ব্যর্থতা নিরসন)
 মেগাভার্স (দ্ব্যর্থতা নিরসন)
 মাল্টিভার্স (দ্ব্যর্থতা নিরসন)
 সর্বব্যাপী (দ্ব্যর্থতা নিরসন)
 AR (দ্ব্যর্থতা নিরসন)
 বর্ধিত বাস্তবতা
 বিকল্প তথ্য